
_START_ARTICLE_
Foranderlig blåfugl
_START_SECTION_
Udseende
_START_PARAGRAPH_
Foranderlig blåfugl har smallere sort søm, men ligner ellers både argusblåfugl og astragelblåfugl (Plebejus argyrognomon), der dog ikke findes i Danmark. Hunnens overside varierer fra brun til mere eller mindre blå, men er i Danmark oftest brun med blåt rodfelt og orange pletter i sømfeltet.
_START_SECTION_
Livscyklus
_START_PARAGRAPH_
Foranderlig blåfugl er i Danmark på vingerne fra juli til august. Ægget overvintrer og klækker i april. Larven lever på planter af hedelyng og ærteblomstrede. Den ses ofte omgivet af myrer fra slægten Formica. Puppen er som hos argusblåfugl fundet i myrereder.
_START_SECTION_
Larvens foderplanter
_START_PARAGRAPH_
Foranderlig blåfugls larve er i Danmark fundet på hedelyng, almindelig kællingetand, visse og andre ærteblomsterede.